KOMENTE DHE REKOMANDIME
MBI RAPORTIN E MONITORIMIT PËR VITIN 2021 PËR STRUKTURËN E POSAÇME KUNDËR KORUPSIONIT DHE KRIMIT TË

ORGANIZUAR

I. Vlerësim i përgjithshëm i qëllimeve dhe objektivave të politikës si dhe performanca e  produkteve kryesore

Me fondet e buxhetit të vëna në dispozicion gjatë vitit 2021, Struktura e Posaçme Kundër Korupsionit dhe Krimit të Organizuar ka realizuar qëllimin e tij, i cili është “Garantimi i respektimit të Kushtetutës, forcimit të shtetit të së drejtës, nëpërmjet vënies përpara drejtësisë të çdo vepre penale të korrupsionit dhe krimit të organizuar në mënyrë sa më efikase dhe të pavarur nga çdo ndikim i paligjshëm.” 
Përgjatë vitit 2022 është realizuar objektivi i programit i cili konsiston në “Rritjen e efektivitetit të hetiumit mbi pastrimin e produklteve dhe aseteve kriminale, mbi krimin financiar në përgjithësi dhe vënia përpara përgjegjësisë penale e kujtdo që shkel ligjin”. Për realizimin e objektivit kanë kontribuar treguesit e performancës sa më poshtë:

· Raporti midis numrit të çështjeve të përfunduara kundrejt atyre të regjistruara, realizuar me 85% për vitin 2021, shoqëruar më një kosto prej 109 milionë lekë.

· Raporti midis numrit të çështjeve të dërguara për gjykim kundrejt atyre të përfunduara, realizuar me 76% për vitin 2021, shoqëruar më një kosto prej 109 milionë lekë.

· Raporti midis numrit të personave të gjykuar kundrejt atyre të regjistruar, realizuar me 83% për vitin 2021, shoqëruar më një kosto prej 109 milionë lekë.

II. Karakteristika kryesore të performancës së shpenzimeve
Në fund të vitit 2021, situata në lidhje me realizimin e shpenzimeve të buxhetit, krahasuar me planin e vitit 2021, sipas të dhënave të gjeneruara nga SIFQ, paraqitet si më poshtë:
                                                                                           në  000/lekë
	
	Emërtimi
	Plani për vitin 2021
	Fakti për vitin  2021
	% e realizimit

	1.
	Shpenzime personeli
	307,429
	259,253
	84.3%

	2.
	Shpenzime të tjera korrente
	62,019
	40,276
	64.9%

	3.
	Shpenzime Kapitale 
	30,000
	26,231
	87.4%

	
	TOTALI
	399,448
	325,760
	81.6%


Pra siç shikohet nga të dhënat e tabelës së mësipërme shpenzimet e buxhetit për këtë institucion, janë realizuar me rreth 82% për vitin 2021, kundrejtë planit me ndryshime për vitin 2021. Shpenzimet e personelit kanë një realizim prej 84%, për shkak të vendeve vakante pasi procesi i rekrutimit të punonjësve hetimorë dhe administrativë pranë SPAK ka një procedurë specifike dhe mjaft të detajuar ligjore që zgjasin në kohë. Shpenzimet kapitale kanë një realizim prej 87%.
III. Informacion mbi volumin dhe madhësinë e ndryshimit të buxhetit
Për Buxhetin e Strukturës së Posaçme Kundër Korupsionit dhe Krimit të Organizuar për vitin 2021, situata në lidhje me ndryshimet në planifikim gjatë kësaj periudhe, paraqitet në tabelën e mëposhtme:

në  000/lekë
	Programet
	Buxheti fillestar 2021
	Buxheti me ndryshime
	Diferenca

	
	(1)
	(2)
	(3=2-1)

	Planifikim, Menaxhim, Administrim
	500,000
	399,448
	-100,552


Ndryshimet e planit gjatë vitit 2021 kanë ndodhur si rrjedhojë e akordimeve të fondit të veçantë për këtë institucion si dhe në zbatim të Aktit Normativ nr.26/2021 dhe AN 34/20211“Për disa ndryshime në Ligjin Nr. 137/2020, “Për buxhetin e vitit 2021”, të ndryshuar”.
IV.  Krahasimi i të dhënave faktike, të raportit të Institucionit me të dhënat e thesarit, për të njëjtën periudhë raportuese.
në  000/lekë
	Programet
	Shpenzime korrente
	Shpenzime kapitale
	Totali i shpenzimeve

	
	SPAK
	Thesari
	Dif.In-Thesar
	SPAK
	Thesari
	Dif.In-Thesar
	SPAK
	Thesari
	Dif.In-Thesar

	Planifikim, Menaxhim, Administrim
	299,528
	299,528
	-
	26,230
	26,231
	-1
	325,758
	325,760
	-2


Ashtu sikurse paraqitur në tabelën e mësipërme, të dhënat e përdorura nga Struktura e Posaçme Kundër Korupsionit dhe Krimit të Organizuar për përgatitjen e raportit të monitorimit të shpenzimeve për vitin 2021, përputhen plotësisht me të dhënat e nxjerra nga sistemi i thesarit.
V. Komente dhe rekomandime

· Theksojmë se paraqitja e informacionit si dhe të dhënat e raportuara në raportin e monitorimit duhet të jetë në përputhje me përcaktimet e bëra në Udhëzimin nr. 22, datë 17.11.2016 “Për procedurat standarde të monitorimit të buxhetit në njësitë e Qeverisjes Qendrore”, specifikisht sipas formateve të përcaktuara në paragrafin 49, të  këtij udhëzimi. Vërejmë që të dhënat e raportuara në raportin e monitorimit të SPAK, janë sipas formateve të përcaktuara në këtë udhëzim në anekset përkatëse, konkretisht Aneksi nr 1, Aneksi nr 2, Aneksi nr 3, Aneksi nr 4 dhe Aneksi nr 5. 

· Për shpenzimet buxhetore paraqitja e tyre duhet të bëhet sipas anekseve nr. 1 “Raporti i shpenzimeve sipas Programeve” dhe aneksi 2 “Raporti i shpenzimeve të Programit sipas Artikujve buxhetorë”. Këto të dhëna duhet të shoqërohen me një analizë të lidhur me të gjithë faktorët që kanë ndikuar në nivelin e realizimit të tyre. Sa i përket kësaj pjese raporti i paraqitur nga SPAK është i saktë.

· Për të siguruar paraqitjen sa më mirë të lidhjes midis realizimit të objektivave të politikës së programit me realizimin e treguesve të performancës/produkteve, të dhënat mbi realizimin e tyre duhet të paraqiten sipas aneksit nr. 4 “Raporti i realizimit të objektivave të politikës së programit”, të përcaktuar në udhëzimin e mësipërm. I rëndësishëm është edhe plotësimi i komenteve për secilin tregues për të evidentuar si arritjet edhe problematikat. Raporti i monitorimit të SPAK ka të plotësuara tabelat dhe gjithashtu në relacionin e tij ka një analizë sasiore të produkteve. 

· Të  dhënat faktike të raportuara nga institucioni duhet të jenë të rakorduara me të dhënat faktike të Sistemit Informatik Financiar i Qeverisë (SIFQ). Për këtë pikë vërejmë që të dhënat e raportuara në raportin e monitorimit nga SPAK janë të njëjta me të dhënat faktike të siguruara nga SIFQ, si për shpenzimet korente edhe për shpenzimet kapitale.

VI.  Publikimi
Raporti i Monitorimit për vitin 2021, është publikuar në faqen zyrtare të Strukturës së Posaçme Kundër Korupsionit dhe Krimit të Organizuar.
Linku: https://spak.al/wp-content/uploads/2022/06/Raporti-i-monitorimit-Janar-Dhjetor-2021.pdf

